**Препис – извлечение!**

Р Е Ш Е Н И Е № 331

28.01.2022 г.

/ Протокол № 28 /

**ОТНОСНО:** Предложение с вносител Кмет на Община Гурково с вх. № ОС – 15/19.01.2022 г.- приемане на Отчет за изпълнението на Програмата за управление на Община Гурково през мандат 2019-2023 г. за периода 01.01.2021 г.- 31.12.2021 г.

**МОТИВИ:** Съгласно чл. 44, ал.5 от Закона за местната администрация и местното самоуправление /ЗМСМА/, кметът на общината има задължението всяка година да представя пред общинския съвет годишен отчет за изпълнението на мандатната програма в срок до 31 януари.

Отчетът, който Ви представяме за разглеждане отразява извършеното от Кмета на Община Гурково и ръководената от него общинска администрация за периода от 01.01.2021 г. до 31.12.2021 г.

На основание чл.21, ал.1, т.24 от ЗМСМА и в предвид гореизложеното, Общински съвет - Гурково

Р Е Ш И:

Приема Отчет за изпълнение на Програмата за управление на Община Гурково през мандат 2019-2023 г. за периода 01.01.2021 г.- 31.12.2021 г. - неразделна част от настоящото решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 332

28.01.2022 г.

/ Протокол № 28 /

**ОТНОСНО:** Предложение с вносител Председател на ОбС - Гурково с вх. № ОС – 6 /17.01.2022 г.- приемане Отчет за дейността на Общински съвет – Гурково и на неговите комисии за периода 01.07.2021 – 31.12.2021 година.

**МОТИВИ:** Разпоредбите на чл.27, ал.6 от Закона за местното самоуправление и местната администрация задължава Председателя на Общинския съвет да изготвя и внася за разглеждане два пъти годишно Отчет за дейността на съвета и на неговите комисии, който се разглежда в открито заседание и се разгласява на населението по ред, определен в Правилника за организация и дейността на общински съвет - Гурково, неговите комисии и взаимодействието му с общинската администрация.

На Вашето внимание предоставям изготвения от мен отчет в настоящото заседание с молба, ако е необходимо да предложите промени при евентуални неточности и пропуски установени от Вас.

На основание чл.21, ал.1, т. 24, във връзка с ал.2 от Закона за местното самоуправление и местната администрация и чл.15, ал.2 от Правилника за организация и дейността на общински съвет – Гурково, неговите комисии и взаимодействието му с общинската администрация, Общински съвет – Гурково

Р Е Ш И:

Приема Отчета за дейността на Общински съвет - Гурково и на неговите комисии за периода 01.07.2021 г. – 31.12.2021 г. - неразделна част от настоящото решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 333

28.01.2022 г.

/ Протокол № 28 /

**ОТНОСНО:** Предложение с вносител Кмет на Община Гурково с вх. № ОС – 7 /18.01.2022 г. - Отчет за изпълнение на Решенията на Общински съвет – Гурково за периода 01.07.2021 г. – 31.12.2021 г.

**МОТИВИ:** В изпълнение на задълженията ми съгласно чл. 44,ал.1,т.7 от ЗМСМА предоставям на Вашето внимание Отчет за изпълнение на Решенията на Общински съвет – Гурково за периода 01.07.2021 г. – 31.12.2021 г.

На основание чл.21, ал.1, т.24 и ал.2 от Закона за местното самоуправление и местната администрация, Общински съвет – Гурково

Р Е Ш И:

Приема Отчета на Кмета на Община Гурково за изпълнение на Решенията на Общински съвет – Гурково за периода 01.07.2021 г. – 31.12.2021 г. - неразделна част от настоящото решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 334

28.01.2022 г.

/ Протокол № 28 /

**ОТНОСНО:** Предложение с вносител Кмет на Община Гурково с вх. № ОС – 10 /18.01.2022 г. – приемане на Отчет за изпълнение на Годишната програма за управление и разпореждане с имотите – общинска собственост за 2021 година.

На основание чл.21, ал.1, т.24 и ал.2 от Закона за местното самоуправление и местната администрация и чл.4, ал.4 от Наредбата за реда за придобиване управление и разпореждане с имоти и вещи – общинска собственост, Общински съвет - Гурково

Р Е Ш И:

1. Приема Отчет за изпълнение на годишната програма за управление и разпореждане с имотите – общинска собственост за 2021 година - неразделна част от настоящото решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 335

28.01.2022 г.

/ Протокол № 28 /

**ОТНОСНО:** Предложение с вносител Кмет на Община Гурково с вх. № ОС – 11/18.01.2022 г.- приемане на Годишна програма за управление и разпореждане с имотите - общинска собственост през 2022 г.

**МОТИВИ:** В изпълнение разпоредбата на чл.8, ал.9 от Закона за общинската собственост и стратегия за управление на общинската собственост по чл.8 ал.8 от същия закон, общинският съвет приема годишна програма за управление и разпореждане с имотите – общинска собственост, по предложение на кмета на общината. Програмата се приема най–късно до приемането на бюджета на общината за съответната година и може да бъде актуализирана през годината, като при необходимост се извършва и актуализация на общинския бюджет. Предложената Програма има съдържанието на чл.8, ал.9, т.1-7 от Закона за общинската собственост.

На основание чл.8 ал.10 от Закона за общинската собственост и чл.26, ал.2 от Закона за нормативните актове Програмата бе публикувана на интернет страницата на Община Гурково на 22.12.2021г. за изразяване на становища и предложения от всички заинтересовани страни.

При разглеждане на предложението на заседание на постоянните комисии ще бъдат представени становища и предложения от заинтересованите страни, ако такива бъдат депозирани и ще бъде представен доклада за проведена обществена консултация.

На основание чл.21, ал.1, т.12 и ал.2 от Закона за местното самоуправление и местната администрация, чл.8, ал.9 от Закона за общинската собственост и чл.4, ал.2 от Наредбата за реда за придобиване управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

1. Приема Годишна програма за управление и разпореждане с имотите -

общинска собственост през 2022 година - неразделна част от настоящото решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 336

28.01.2022 г.

/ Протокол № 28 /

**ОТНОСНО:** Предложение с вносител Председател на комисия с вх. № ОС – 9/18.01.2022 г.- одобряване разходи за командировки.

**МОТИВИ:** За периода 01.07.2021 г. – 31.12.2021 г. е представена справка за размера на изплатените командировки на Кмета на Община Гурково и на Председателя на Общински съвет – Гурково. Съгласно чл.22, ал.1, т.3 от Правилника за организацията и дейността на Общински съвет – Гурково, неговите комисии и взаимодействието му с общинската администрация внасям за одобрение извършените разходи.

На основание чл.21, ал.1 т. 23 и ал.2 от Закона за местното самоуправление и местната администрация, чл.23 от Правилника за организацията и дейността на Общински съвет – Гурково, неговите комисии и взаимодействието му с общинската администрация и чл.8 ал.4 от Наредбата за командировките, Общински съвет – Гурково

Р Е Ш И:

1. Одобрява на Кмета на Община Гурково разходи за командировки в размер на 555, 44 / петстотин петдесет и пет лв. и 44 ст. / за периода 01.07.2021 г. – 31.12.2021 г., съгласно приложената справка.

2. Одобрява наПредседателя на Общински съвет – Гурково разходи за командировки в размер на 262,80 /двеста шестдесет и два лв. и 80 ст. / за периода 01.07.2021 г. – 31.12.2021 г., съгласно приложената справка.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 337

28.01.2022 г.

/ Протокол № 28 /

**ОТНОСНО:** Предложение с вносител Кмет на Община Гурково с вх. № ОС – 8/18.01.2022 г.- съгласие за закупуване на съдове за събиране на биоразградими отпадъци със средства, натрупани като отчисления от Община Гурково по чл. 64 от Закона за управление на отпадъците (ЗУО)

**МОТИВИ:** С Наредба № 7/19.12.2013 г. се определя реда и начина за изчисляване и определяне размера на обезпеченията и отчисленията, изисквани при депониране на отпадъци. В съответствие с чл. 64, ал.2 от Закона за управление на отпадъците, целта на тези отчисления е да се намали количеството на депонираните отпадъци.

Тъй като общината няма финансов ресурс ще използва част от внесените обезпечения по чл.64 от Закона за управление на отпадъците (ЗУО), налични по сметка за чужди средства на РИОСВ - Стара Загора. Съгласно чл.24 ал.1 т.2 от горецитираната наредба: т.2 **„**Натрупаните средства от отчисленията по чл. 20 се разходват от общините чрез техните бюджети за закупуване на съдове за разделно събиране на отпадъци (извън задълженията на организациите за оползотворяване на масово разпространени отпадъци), транспортни средства и транспортно подемна техника, обезпечаващи функционирането на общинските системи за управление на отпадъците“.

За да се усвоят необходимите средства е необходимо да се подаде заявление до РИОСВ - Стара Загора, придружено от решение на Общински съвет Гурково за разпореждане с наличните отчисления по чл.64 от Закона за управление на отпадъците /ЗУО/.

Община Гурково закупи два специализирани автомобила за разделно събиране на биоразградими отпадъци, но наличните съдове за разделното събиране на биоразградимите отпадъци са твърде малко.

На основание чл.21, ал.1, т.8 и ал.2 от ЗМСМА, във връзка с чл.24, ал.1, т.2 от Наредба №7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци на МОСВ и във връзка е гореизложеното, Общински съвет – Гурково

Р Е Ш И:

1. Общински съвет - Гурково разрешава да бъдат придобити, чрез закупуване, съдове за разделно събиране на отпадъци за сума до 20 000 лв. (без ДДС) със средства от натрупаните отчисления по чл.64 от Закона за управление на отпадъците /ЗУО/.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 338

28.01.2022 г.

/ Протокол № 28 /

**ОТНОСНО:** Предложение с вносител Кмет на Община Гурково с вх. № ОС – 14/18.01.2022 г., изменено и допълнено съгласно Предложение с вх. № 14 # 1 / 26.01.2022 г. - определяне на пасищата, мерите и ливадите за общо и индивидуално ползване на територията на Община Гурково, правила за ползването им и годишния план за паша за стопанската 2022-2023 г.

**МОТИВИ:**Ползването на пасищата, мерите и ливадите е важно условие за директно подпомагане на животновъдите, отглеждащи пасищни животни при кандидатстването им по различни схеми в рамките на Общата селскостопанска политика.

Съгласно чл. 25, ал. 1 от Закона за собствеността и ползването на земеделските земи собствеността на общините върху мерите и пасищата е публична. След последните изменения в ЗСПЗЗ и ППЗСПЗЗ, съгласно чл. 37и от ЗСПЗЗ и чл. 98 от ППЗСПЗЗ пасищата, мерите и ливадите от държавния и общинския поземлен фонд се отдават под наем или аренда по реда на чл. 24а, ал.2, т. 6, т. е. без търг или конкурс, на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена определена по пазарен механизъм.

Пасища, мери и ливади от държавния и общинския поземлен фонд се предоставят под наем или аренда на лица, които нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земи по чл. 37в, ал. 3, т. 2 от ЗСПЗЗ. Общинският съвет определя с решение пасищата, мерите и ливадите за общо и индивидуално ползване. Съгласно § 2д от ЗСПЗЗ по смисъла на този закон „общо ползване'’ е традиционна практика на жителите от населеното място с дребни земеделски стопанства за пасищно животновъдство върху обществените мери и пасища, включително чрез образуване на едно или повече колективни стада. Списък на имотите за индивидуално ползване с категории се обявява в общините и кметствата и се публикува на интернет страницата на общината в срок до 1 март. Пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 15 дка за 1 животинска единица в имоти от първа до седма категория и до 30 дка за 1 животинска единица в имоти от осма до десета категория. Лицата подават заявление по образец до кмета на общината, към което прилагат документи. Кметът на общината назначава комисия, която определя необходимата за всеки кандидат площ и разпределя имотите за всяко землище. Комисията съставя протокол за окончателното разпределение на имотите при наличие на необходимите площи. След заплащане на наемната цена кметът на общината сключва договорите за наем, а минималният срок на договорите е 5 стопански години. При недостиг се извършва допълнително разпределение в съседно землище - при наличие на свободни площи, а останалите свободни пасища и мери от общинския поземлен фонд, ако има такива, се отдават под наем или аренда чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ. Договорите се сключват за една стопанска година.

Останалите след провеждане на търга свободни пасища, мери и ливади се отдават чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, по ред, определен в правилника за прилагане на закона, като договорите се сключват за една стопанска година.

Съгласно чл. 37о, ал. 1 от ЗСПЗЗ Общинският съвет определя с решение, прието с мнозинство от общия брой на съветниците размера и местоположението на мерите , пасищата и ливадите за общо и за индивидуално ползване и правилата за ползването на мерите и пасищата на територията на общината. Съгласно чл. 37о, ал. 4 от ЗСПЗЗ Общинският съвет ежегодно приема решение с мнозинство от общия брой на съветниците за предоставяне и актуализиране на ползването на мерите, пасищата и ливадите, което съдържа годишен план за паша, съгласие за предоставяне на мери, пасища и ливади за общо и за индивидуално ползване и задълженията на общината и на ползвателите за поддържането им.

Предлага се отдаването под наем на пасищата, мерите и ливадите от общинския поземлен фонд да се извършва по цени, определена по пазарен механизъм, но не по- ниска от средното годишно рентно плащане за землището или за общината.

Решението на общинския съвет е правно основание за общо ползване на мерите и пасищата за целите на чл.41 от Закона за подпомагане на земеделските производители, съгласно който земеделските стопани, които стопанисват земеделска площ, включена в системата за идентификация на земеделските парцели, могат да кандидатстват за плащане по Схемата за единно плащане на площ.

На основание чл. 21, ал.1, т. 8 от Закона за местното самоуправление и местната администрация, във връзка с чл. 37и, ал. 3 и чл. 37о, ал. 1, ал.4 и ал. 5 Закона за собствеността и ползването на земеделските земи, Общински съвет - Гурково

Р Е Ш И:

1. Определя за общо и индивидуално ползване на пасищата и ливадите на територията на община Гурково, техния размер и местоположение, по приложените списъци към предложението. **(Приложение 1)**
2. Приема правилата за ползване на имотите по предходната точка. **(Приложение 2)**
3. Приема актуализирани списъци за предоставяне и ползването на пасищата и ливадите, като дава съгласие за предоставянето им за общо и индивидуално ползване.**(Приложение 1А)**
4. Приема годишен план за паша. **(Приложение 3)**
5. Определя задълженията на общината и ползвателите за поддържането на пасищата и ливадите. **(Приложение 4**)
6. Изпълнението и контрола на решението възлага на кмета на общината, който може да оправомощава кметовете, кметските наместници и служители от общинската администрация за подпомагане на изпълнението, на възложените дейности.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 339

28.01.2022 г.

/ Протокол № 28 /

**ОТНОСНО:** Предложение с вносител Кмет на Община Гурково с вх. № ОС – 12/18.01.2022 г. - учредяване възмездно право на строеж, за жилищно строителство, върху недвижим имот – частна общинска собственост, с идентификатор 18157.98.964 по кадастралната карта и кадастралните регистри на гр. Гурково.

**МОТИВИ:** Съгласно чл. 37, ал. 1 от Закона за общинската собственост, право на строеж върху имот – частна общинска собственост, се учредява след решение на общински съвет от кмета на общината чрез публичен търг или публично оповестен конкурс и съобразно предвижданията на влязъл в сила подробен устройствен план.

На основание Заповед № 407/30.09.2016г. на кмета на община Гурково с Договор № 494/12.10.2016г. е учредено право на строеж за жилищни нужди на **Стефка \*\*\*\*\*\* Чолакова**, върху недвижим имот – частна общинска собственост представляващ: поземлен имот с **идентификатор 18157.98.964** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, с адрес на поземления имот: гр. Гурково, п.к. 6199, Площ на имота: **259кв.м. /**двеста петдесет и девет кв.м./ Трайно предназначение на територията**: Урбанизирана**. Начин на трайно ползване: **Ниско застрояване /до 10 м./,**

**Стар идентификатор 18157.98.946,**

при граници и съседи на целия имот: 18157.98.965, 18157.98.990, 18157.501.501, 18157.98.963, 18157.98.962

**Номер по предходен план: кв. 71, парцел VII,**

Договорът е вписан в Службата по вписванията с Дв.Вх. № 8901, Вх. № 8906 от 01.11.2016г. Акт № 127, том 28, н.д. 5797.

Поради неизпълнението на клаузите от чл. 3 от Договор № 493/12.10.2016г. правото на строеж се погасява без провеждане на съдебно производства.

С Протокол от 17.01.2022г. на Комисия, назначена със Заповед № З-16/12.01.2022г., която извърши проверка на място и по документи за реализирано строителство по учреденото право на строеж и чл.67, ал.1 от Закона за собствеността се установи , че правото да се построи сграда върху чужда земя се погасява в полза на **Община Гурково** по силата на закона, поради неупражняване на правото на строеж в продължение на **5** /пет/ **години**.

Имотът е включен в Годишната програма за управление и разпореждане с имоти - общинска собственост в раздел ІІІ “В” – Имоти, върху които Община Гурково има намерение да учреди възмездно право на строеж и право на ползване”, като **точка 16**.

Подробният устройствен план предвижда застрояване в района „За жилищно строителство” и не се използват от общината, поради което може да бъде предмет на учредяване на възмездно право на строеж. За възмездното учредяване на право на строеж за жилищно строителство върху недвижим имот – частна общинска собственост е изготвена пазарна цена от лицензиран оценител на имоти – Николай \*\*\*\*\*\* Николов,   
гр. Стара Загора.

На основание чл.21, ал.1, т.8 от ЗМСМА, чл.37, ал.1 от ЗОС и чл.43, ал. 1, т.3 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет - Гурково

Р Е Ш И:

1. **дава** **съгласие** да се учреди възмездно право на строеж, за построяване на

едноетажна жилищна сграда със застроена площ от **100 кв.м./**сто кв.м./ и разгъната застроена площ /РЗП/ от 100 кв.м. /сто кв.м./, при условията на плана за застрояване /ПЗ/ и одобрени от Община Гурково проекти и издадени от същата разрешения за строеж, която сграда да се изгради върху имот – частна общинска собственост, описан по кадастралната карта и кадастралните регистри на гр.Гурково., **чрез публичен** търг с явно наддаване, представляващ:

Поземлен имот с **идентификатор** с **идентификатор 18157.98.964** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, гр. Гурково, п.к. 6199, Площ на имота: **259кв.м. /**двеста петдесет и девет кв.м./. Трайно предназначение на територията**: Урбанизирана**. Начин на трайно ползване: **Ниско застрояване /до 10 м./,** при граници и съседи на целия имот: 18157.98.965, 18157.98.990, 18157.501.501, 18157.98.963, 18157.98.962

**Номер по предходен план**:квартал 71 / седемдесет и едно /, парцел: **VII** /седми/

1. **ОПРЕДЕЛЯ** изготвената пазарна цена от лицензиран оценител на имоти – Николай

\*\*\*\*\*\* Николов, гр. Стара Загора **в размер на 1640,00 лв.** /хиляда шестстотин и четиридесет лева/ **без ДДС** **за първоначална тръжна цена**, за учредяване възмездно право на строеж на жилищна сграда

1. **Определя** стъпка за наддаване 10 %;
2. **Упълномощава** Кмета на Община Гурково да организира и проведе публичен

търг с явно наддаване за учредяване възмездно право на строеж, на жилищна сграда върху описания по-горе недвижим имот, след което да сключи договор с лицето, спечелило търга.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 340

28.01.2022 г.

/ Протокол № 28 /

**ОТНОСНО:** Предложение с вносител Кмет на Община Гурково с вх. № ОС – 13/18.01.2022 г. - учредяване възмездно право на строеж, за жилищно строителство, върху недвижим имот – частна общинска собственост, с идентификатор 18157.98.969 по кадастралната карта и кадастралните регистри на гр. Гурково.

**МОТИВИ:** Съгласно чл. 37, ал. 1 от Закона за общинската собственост, право на строеж върху имот – частна общинска собственост, се учредява след решение на общински съвет от кмета на общината чрез публичен търг или публично оповестен конкурс и съобразно предвижданията на влязъл в сила подробен устройствен план.

На основание Заповед № 410/30.09.2016г. на кмета на община Гурково с Договор № 493/12.10.2016г. е учредено право на строеж за жилищни нужди на **Антоанета \*\*\*\*\*\* Иванова**, върху недвижим имот – частна общинска собственост представляващ: поземлен имот с **идентификатор 18157.98.969** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, с адрес на поземления имот: гр. Гурково, п.к. 6199, Площ на имота: **382кв.м. /**триста осемдесет и два кв.м./ Трайно предназначение на територията**: Урбанизирана**. Начин на трайно ползване: **Ниско застрояване /до 10 м./,**

**Стар идентификатор 18157.98.946,**

при граници и съседи на целия имот: 18157.98.972, 18157.98.971, 18157.98.970, 18157.98.988, 18157.98.968, 18157.501.501, 18157.98.967

**Номер по предходен план: кв. 72, парцел IV,**

Договорът е вписан в Службата по вписванията с Дв.Вх. № 8900, Вх. № 8905 от 01.11.2016г. Акт № 126, том 28, н.д. 5796.

Поради неизпълнението на клаузите от чл. 3 от Договор № 493/12.10.2016г. правото на строеж се погасява без провеждане на съдебно производства.

Протокол от 17.01.2022г. на Комисия назначена със Заповед № З-15/12.01.2022г., която извърши проверка на място и по документи на реализирано строителство по учреденото право на строеж и чл.67, ал.1 от Закона за собствеността, правото да се построи сграда върху чужда земя се погасява в полза на **Община Гурково** по силата на закона, поради неупражняване на правото на строеж в продължение на **5** /пет/ **години**.

Имотът е включен в Годишната програма за управление и разпореждане с имоти - общинска собственост в раздел ІІІ “В” – Имоти, върху които Община Гурково има намерение да учреди възмездно право на строеж и право на ползване”, като **точка 15**.

Подробният устройствен план предвижда застрояване в района „За жилищно строителство” и не се използват от общината, поради което може да бъде предмет на учредяване на възмездно право на строеж. За възмездното учредяване на право на строеж за жилищно строителство върху недвижим имот – частна общинска собственост е изготвена пазарна цена от лицензиран оценител на имоти – Николай \*\*\*\*\*\* Николов,   
гр. Стара Загора.

На основание чл.21, ал.1, т.8 от ЗМСМА, чл.37, ал.1 от ЗОС и чл.43, ал. 1, т.3 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

**1.дава** **съгласие** да се учреди възмездно право на строеж, за построяване на едноетажна жилищна сграда със застроена площ от **100 кв.м./**сто кв.м./ и разгъната застроена площ /РЗП/ от 100 кв.м. ./сто кв.м./, при условията на плана за застрояване /ПЗ/ и одобрени от Община Гурково проекти и издадени от същата разрешения за строеж, която сграда да се изгради върху имот – частна общинска собственост, описан по кадастралната карта и кадастралните регистри на гр.Гурково, **чрез публичен** търг с явно наддаване, представляващ:

Поземлен имот с **идентификатор** с **идентификатор 18157.98.969** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, гр. Гурково, п.к. 6199, Площ на имота: **382кв.м. /**триста осемдесет и два кв.м./. Трайно предназначение на територията**: Урбанизирана**. Начин на трайно ползване: **Ниско застрояване /до 10 м./,** при граници и съседи на целия имот: 18157.98.972, 18157.98.971, 18157.98.970, 18157.98.988, 18157.98.968, 18157.501.501, 18157.98.967

**Номер по предходен план**:квартал 72 / седемдесет и две /, парцел: **IV** /четвърти/

**2.ОПРЕДЕЛЯ** изготвената пазарна цена от лицензиран оценител на имоти – Николай \*\*\*\*\*\* Николов, гр. Стара Загора **в размер на 1640,00 лв.** /хиляда шестстотин и четиридесет лева/ **без ДДС** **за първоначална тръжна цена**, за учредяване възмездно право на строеж на жилищна сграда

**3.Определя** стъпка за наддаване 10 %;

**4.Упълномощава** Кмета на Община Гурково да организира и проведе публичен търг с явно наддаване за учредяване възмездно право на строеж, на жилищна сграда върху описания по-горе недвижим имот, след което да сключи договор с лицето, спечелило търга.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 341

28.01.2022 г.

/ Протокол № 28 /

**ОТНОСНО:** Предложение с вносител Кмет на Община Гурково с вх. № ОС – 16/24.01.2022 г. – съгласие за закупуване на транспортно подемна техника (комунална машина за метене и миене) със средства, натрупани като отчисления от Община Гурково

**МОТИВИ:** С Наредба № 7/19.12.2013г. се определя реда и начина за изчисляване и определяне размера на обезпеченията и отчисленията, изисквани при депониране на отпадъци. В съответствие с чл. 64, ал.2 от Закона за управление на отпадъците, целта на тези отчисления е да се намали количеството на депонираните отпадъци и да се насърчи тяхното рециклиране и оползотворяване.

Съгласно чл.24 ал.1 т.2 от горецитираната наредба (Наредба № 7/19.12.2013 г.):

**т.2 „**Натрупаните средства от отчисленията по чл. 20 се разходват от общините чрез техните бюджети за закупуване на съдове за разделно събиране на отпадъци (извън задълженията на организациите за оползотворяване на масово разпространени отпадъци), транспортни средства и транспортно подемна техника, обезпечаващи функционирането на общинските системи за управление на отпадъците“.

Мотивите за закупуване на транспортно подемна техника (комунална машина за метене и миене) са свързани с по-качественото, икономично и функционално обезпечаване на общинската система за управление и събиране на отпадъци.

Тъй като общината няма финансов ресурс, ще използва част от внесените обезпечения по чл.64 от Закона за управление на отпадъците (ЗУО), налични по сметка за чужди средства на РИОСВ – Стара Загора.

За да се усвоят необходимите средства е необходимо решение на Общински съвет Гурково за разпореждане с наличните отчисления по чл.64 от Закона за управление на отпадъците (ЗУО). След което да се подаде заявление до РИОСВ – Стара Загора.

На основание чл.21, ал. 1, т.8 и ал.2 от ЗМСМА, във връзка с чл.24 ал.1 т.2 от Наредба №7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци на МОСВ и във връзка с гореизложеното, Общински съвет- Гурково

Р Е Ш И:

1. Общински съвет - Гурково разрешава да бъде придобита, чрез закупуване, транспортно подемна техника - комунална машина за метене и миене на улици за сума до 60 000 лв. (със ДДС) със средства от натрупаните отчисления по чл.64 от Закона за управление на отпадъците (ЗУО).

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**