
** ОБЩИНСКИ СЪВЕТ-ГУРКОВО**

гр. Гурково 6199, обл. Ст. Загора, бул. “Княз Ал. Батенберг” 3

ПРЕДСЕДАТЕЛ ОбС тел.: 04331/ 22-60, 0876999989

ФАКС 04331/ 2884, e-mail: obs\_gurkovo@mail.bg

**О Т Ч Е Т**

**за дейността на Общински съвет – Гурково и на неговите комисии**

**за периода 01.07.2021 г. – 31.12.2021 г. от Мандат 2019 – 2023 г.**

**Уважаеми колеги - общински съветници,**

**Уважаеми господин Кмет,**

**Уважаема госпожо Заместник – кмет,**

**Госпожи и господа,**

Настоящият отчет е изготвен на основание чл. 27, ал. 6 от Закона за местното самоуправление и местната администрация и чл.15, ал.2 от Правилника за организация и дейността на Общински съвет – Гурково, неговите комисии и взаимодействието му с общинската администрация.

Отчетът е отворен документ. По време на обсъжданията в постоянните комисии, както и на заседанието на Общинския съвет, могат да бъдат направени изменения и допълнения.

Общински съвет - Гурково осъществява дейността си на основание изискванията на Закона за местното самоуправление и местната администрация,  Правилника  за  организацията  и дейността  на Общински съвет – Гурково, неговите комисии и взаимодействието му с общинската администрация и другите нормативни документи, свързани с управлението и развитието на Общината, с цел по-добро и своевременно решаване проблемите на хората, живеещи в населените места на нейната територия. Като орган на местното самоуправление Общинския съвет приема решения в рамките на своята компетентност при спазване изискванията на закона и съобразяване с интересите на гражданите на Общината.

За периода 01.07.2021 г. – 31.12.2021 г. не бяха направени промени в състава на Общинския съвет.

През месец декември 2021 г. бе прекратено съществуването на група „БСП ЗА БЪЛГАРИЯ“. В Общински съвет - Гурково остават две групи общински съветници – „ГЕРБ“ и „ДПС“.

Общинският съвет от 01.07.2021 г. до 31.12.2021 г. проведе общо **5**  заседания – **4** редовни и **1** извънредно.

Заседанията на Общински съвет – Гурково и постоянните комисии към него се провеждаха в заседателната зала на Общинския съвет, находяща се на пл. „Генчо Къргов“ в гр. Гурково при спазване на изискваният кворум, както и съобразно епидемична обстановка в страната и законово въведените мерки, свързани с COVID – 19.

Работата на Общинския съвет се осъществява съгласно предварително обявените план и график за провеждане на заседанията, като нито едно от проведените заседания не е отложено поради липса на кворум или други организационни причини. Правилото за провеждане на заседанията през последната десетдневка от месеца ги правят предвидими и осигурява възможност на гражданите да участват в работата на съвета.

За датите на заседанията на ОбС – Гурково и неговите комисии, както и за проекто-дневния ред гражданите на Община Гурково се уведомяват чрез Интернет - страницата на Общината (<https://gurkovo.bg/>), от обява на информационното табло в сградата на общинската администрация и обяви, поставени на видни места в град Гурково и съставните населени места.

Присъствието в заседанията на общинските съветници е редовно. Отсъствията от заседанията са по уважителни причини /служебна ангажираност, заболяване, отсъствие от страната и други/.

В периода 01.07.2021 г. – 31.12.2021 г. в деловодството на Общински съвет са постъпили от граждани **1** заявление и **2** възражения, а по имейла на ОбС е получено **1** писмо. Те са внесени и до Кмета на Общината, в чийто правомощия е разрешаването на въпросите.

В дневния ред на заседанията се включва точка ”Изказвания, питания, становища и предложения на граждани” в която гражданите могат да отправят своите въпроси, ако предварително писмено са заявили това.

По тази точка за посочения период няма разгледани материали

**На заседания на Общинския съвет в Точка „Разни“:**

1. **Председателят на съвета Гочо Гочев** информира за: писмо вх. № ОС –

152/25.06.2021 г. на Председателя на ПК за противодействие на корупцията и за предотвратяване и установяване на конфликт на интереси по чл.72 от ЗПКОНПИ към ОбС – Гурково; съобщение от Административен съд – Стара Загора за влязло в сила определение по административно дело № 207/2021 г.; договор за дарение от 13.09.2021 г.; молба вх. № ОС - 219 от 29.09.2021 г. от г-жа Веска Мечева -гражданин от Гурково относно извършване на част от услугите на Погребална агенция „Хадес“ гр. Николаево; писмо с вх. № ОС – 221 / 30.09.2021 г. от Директора на СУ-Гурково г-жа Грозева относно предписание от БАХБ и Областна дирекция по безопасност на храните – Стара Загора; информация с вх. № ОС – 222/30.09.2021 г. от Атанас Граматиков – Кмет на кметство Паничерево относно падаща облицовка на сграда в с. Паничерево; ползване на машина с демоверсия за начина на гласуване на изборите; заявление вх.№ ОС -288/14.12.2021 г. на общинския съветник Добринка Кръстева.

2.**Кметът на Община Гурково Мариан Цонев** информира за финализиране и предстоящи намерения за проекти в Община Гурково и се изказа за съвместната работа на Общинска администрация - Гурково и Общински съвет - Гурково.

3. **инж. Румяна Драганова – Директор на Дирекция ОДУТИ** отговори на въпроси, поставени на заседанието на ОбС – Гурково през м. юни 2021 г.

От административните актове на Кмета на Общината се представят в ОбС – Гурково копия на заповедите на Кмета на Общината и копия на договори и анекси към тях, издадени в изпълнение на решения, приети от Общински съвет, касаещи разпореждане и управление на общинската собственост.

**І.** Приети са **66** решения по внесени материали както следва:

- Председател на ОбС - **6** предложения;

- Зам.- председател на ОбС - Гурково - **2**  предложения;

- Председател на постоянна комисия - **1**  предложение;

- Председател на група - **2** предложения;

- Кмет на Община – **33** – (31 предложения, 1 доклад и 1 информация);

- Зам.-кмет на Община – **22** предложения.

**1*.*** Неприети предложения – няма.

**2.** За отчетния период няма върнати за ново обсъждане от Областния управител на Област Стара Загора.

**3**. Оттеглени са **2** предложения от вносителя Зам.-кмет на Община с изх. № К- 2534/21.07.2021 г. и № К- 2537/21.07.2021 г. Това са:

**-** Предложение с наш вх. № ОС – 181/21.07.2021 г. - разрешение за изработване на проект за Изменение на ПУП /подробен устройствен план/ – ПР /план за регулация/ на УПИ ХІІ – 1060 в кв. 36, представляващ ПИ с идентификатор 18157.501.1060; УПИ ХV – 990 в кв. 36, представляващ ПИ с идентификатор 18157.501.990; УПИ ХІ – 493 в кв. 36, представляващ ПИ с идентификатор 18157.501.493; УПИ Х – 494 в кв. 36, представляващ ПИ с идентификатор 18157.501.494 по ПР и КККР на гр.Гурково и изменение на улична регулация между о.т. 151 - о.т. 152 – о.т. 153 по ПР на гр. Гурково.

и

* Предложение с наш вх. № ОС – 182/21.07.2021 г. - разрешение за

изработване на проект за Изменение на ПУП /подробен устройствен план/ – ПР /план за регулация/ на УПИ ІІІ – 413 в кв. 49 по ПР на с. Паничерево, представляващ ПИ с идентификатор 22767.501.413 по КККР на с. Паничерево; УПИ І – 414 в кв. 49 по ПР на с. Паничерево, представляващ ПИ с идентификатор 22767.501.414 по КККР на с. Паничерево и изменение на улична регулация между о.т. 115 и о.т. 116 по ПР на с.Паничерево, община Гурково.

**4.**Има **3** предложения върнати на Кмета на Община Гурково от Председателя

на ОбС – Гурково:

- Предложение с Вх. № ОС – 172/ 20.07.2021 г.

1.Разрешение за Изменение на ОУП /общ устройствен план/ на Община Гурково в частта му за ПИ с идентификатор 18157.127.746 /предишни поземлени имоти по ОУП на Община Гурково с идентификатори 18157.127.7 и 18157.127.21/, местност „Дъбравата“ по КККР на гр. Гурково

2.Разрешение за изработване на проект за ПУП – ПЗ /план за застрояване/ за ПИ с идентификатор 18157.127.746, местност „Дъбравата“ по КККР на гр. Гурково – **поради липса на правно основаниие за разглеждане от Общинския съвет.**

- Предложение с вх. № ОС – 212/20.09.2021 г. - отдаване под аренда на недвижим имот – частна общинска собственост, представляващ поземлен имот с идентификатор 38203.52.341 по кадастралната карта на с. Конаре, общ. Гурково;

- Предложение с вх. № ОС – 213/20.09.2021 г - отдаване под аренда на недвижими имоти – частна общинска собственост, представляващи поземлени имоти с идентификатори 38203.83.3 и 38203.83.4 по кадастралната карта на с. Конаре, общ. Гурково - **тъй като липсва законова възможност съгласно чл.8, ал.10 от Закона за общинската собственост.**

**5.** Процедури на оспорване на решения на ОбС – Гурково от Кмета на Общината – няма.

**ІІ.** Взетите решения на заседанията на Общинския съвет през отчетния период са отразени в следната таблица, разпределени по теми и адреси:

|  |  |
| --- | --- |
| **ИНФОРМАЦИЯ**  **ЗА ВЗЕТИТЕ РЕШЕНИЯ ОТ ОБЩИНСКИ СЪВЕТ – ГУРКОВО**  **ЗА ПЕРИОДА 01.07.2021 г. – 31.12.2021 г.** | |
| **1.** | **Решения, които въвеждат в действие програми, стратегии, планове, правилници и наредби на Общинския съвет.** |
|  | ***Приемане на нови наредби, програми, стратегии, планове, правилници и правила – 3 бр:***  -Годишна програма за развитие на читалищната дейност в Община Гурково за 2022 година;  -Тематичен план за дейността на Общински съвет – Гурково за 2022 г;  - Календарен график за провеждане заседания на Общински съвет - Гурково през 2022 година. |
| 1.2 | ***Актуализация на съществуващите стратегии, програми, правилници, наредби, планове правила - 1 бр.******:***  - актуализация на Годишната програма за управление и разпореждане с имотите – общинска собственост за 2021 год. - (**1 бр.**) |
| 1.3 | ***Отменени стратегии, програми, правилници, наредби, планове,правила -***  ***1 бр.:***  - отмяна на Правилник за организацията и дейността на Общинска комисия по безопасност на движението по пътищата на територията на община Гурково. |
| **2.** | ***Решения, свързани с бюджета и финансите на общината 15 бр.:***  ***-***приемане актуализираното разпределение на промените по бюджета на Община Гурково за второто тримесечие на 2021 година;  - промени по приходната и разходната част на бюджета и актуализация на разчета за финансиране на капиталовите разходи на Община Гурково за 2021г.;  - одобряване разходи за командировки;  -промени по бюджета на Община Гурково за 2021 г.;  - определяне на средства за поевтиняване на храната на обяд в училищата на територията на община Гурково за учебната 2021 /2022 г.;  - определяне допълнителни възнаграждения на кметовете на кметства в Община Гурково за постигнати резултати ( **2 бр.);**  - определяне допълнително възнаграждение на Кмета на Община Гурково за постигнати резултати ( **2 бр.);**  - определяне допълнително възнаграждение на Председателя на ОбС - Гурково за постигнати резултати ( **2 бр.);**  - приемане актуализираното разпределение на промените по бюджета на Община Гурково за третото тримесечие на 2021 година;  - одобряване на прогнозния проектобюджет за 2022 година и актуализираната бюджетна прогноза за 2023 и 2024 година на Община Гурково;  - освобождаване от наем;  - актуализация на приходите и промени в разходната част на бюджета на Община Гурково за 2021 г. и актуализация и промени в разчета за финансиране на капиталовите разходи на Община Гурково за 2021 г. |
| **3.** | ***Решения на Общински съвет, свързани с разпореждане и управление на общинската собственост – 13 бр.:***  - разпореждане с поземлени имоти - частна общинска собственост – продажба **(4 бр.);**  - отдаване под наем без търг или конкурс на част от недвижим имот – частна общинска собственост за здравни дейности **(3 бр.);**  - отдаване под наем на част от недвижим имот – публична общинска собственост, след провеждане на публичен търг с явно наддаване;  - отдаване под наем без търг или конкурс на част от недвижим имот – частна общинска собственост за осъществяване на дейности в обществена полза;  -отдаване под аренда на недвижими имоти – частна общинска собственост, представляващи поземлени имоти **(2 бр.);**  - приемане на дарение от Община Гурково на поземлен имот по КККР на с. Паничерево, общ. Гурково, частна собственост;  - предоставяне за безвъзмездно ползване и управление на недвижими имоти–частна общинска собственост. |
| **4**. | ***Решения, свързани с подробни устройствени планове, изменение на общия успройствен план, уреждане на регулационни отношения и учредяване възмездно право на прокарване на отклонения - 9 бр.:***  - учредяване възмездно право на прокарване на отклонения от общите мрежи и съоръжения на техническата инфраструктура през имот – частна общинска собственост;  - разрешение за изработване на проект за ПУП – ПЗ /план за застрояване/  **(3 бр.);**  - разрешение за Изменение на действащия ОУП /общ устройствен план/ на Община Гурково;  - одобряване на Изменение на действащия ОУП /общ устройствен план/ на Община Гурково;  - уреждане на регулационни отношения **(2 бр.);**  - разрешение за изработване на проект за ПУП – ПП /парцеларен план/ за елементите на техническата инфраструктура; |
| **5.** | ***Решения,свързани с приемане на доклади, отчети и информации - 13 бр.*** |
| **5.1** | ***Доклади - 2 бр.***  - доклад към отчета за касовото изпълнение на Бюджета на Община Гурково към 31 декември 2020 година;  - доклад за изпълнение на Общия устройствен план на община Гурково /ОУПО/. |
| **5.2** | ***Отчети - 2 бр.:***  - отчет за дейността на Общински съвет – Гурково и на неговите комисии за периода 01.01.2021 – 30.06.2021 година.  - отчет за изпълнение на Решенията на Общински съвет - Гурково за периода 01.01.2021 г.–30.06.2021 г. |
| **5.3** | ***Информации – 9 бр.:***  -информация за текущото изпълнение на бюджета на Община Гурково за първото шестмесечие на 2021 година;  - информация за подготовката за учебната 2021/2022 г., проблеми и мерки за задържането на учениците и децата в училищата и детските заведения в Община Гурково;  -информация за извършените дейности за предпазване на хората и животните от паразити, третиране на улични и тревни площи, детски площадки и паркове;  -информация за състоянието на безработицата в община Гурково към 01.09.2021 г. Обхват и насоченост на програмите за временна трудова заетост към 01.09.2021 г.;  - информация за достигнатите етапи в изпълнението на одобрените проекти и усвояването на финансови средства по Оперативни и Европейски програми;  -информация за изпълнението на Наредбата за управлението, стопанисването и вътрешния ред на гробищните паркове на територията на община Гурково към 30.09. 2021 г.;  -информация за събраните средства и извършени разходи от целеви приходи към 30.09.2021 г.: туристически данък; такса за отглеждане на кучета; от глоби и санкции във връзка с нарушения на територията на общината. Мерки за повишаване на събираемостта;  -информация за подготовката на общината за работа при зимни условия, каква е степента на готовност относно поддържане на общинската пътна мрежа при зимни условия за сезон 2021/2022 г.;  -информация за изпълнение на обектите от Инвестиционната програма на Община Гурково към 25.11.2021 г. и начина на  осъществяване на контрола върху фирмите, изпълнители на обществените поръчки. |
| **6**. | ***Решения, свързани със социални дейности - 1 бр****.:*  - продължаване на социална мярка „Топъл обяд“, след приключване на Договор № BG05FMOP001-5.001-0062-C01 ”3.1 - Топъл обяд в условията на пандемията от COVID- 19 в община Гурково” по Оперативна програма за храни и/или основно материално подпомагане от фонда за европейско подпомагане на най - нуждаещите се лица. |
| **7.** | ***Решения, свързани с кандидатстване с проекти - 2 бр****.:*  - кандидатстване с проект: "Реконструкция на вътрешна водопроводна мрежа с. Паничерево, община Гурково - Втори етап" за отпускане на безвъзмездна финансова помощ от Предприятието за управление на дейностите по опазване на околната среда (ПУДООС);  - участие на Община Гурково като водещ партньор на Общините Тервел и Ковачевци при подготовка на проект „Въвеждане на мерки за смекчаване и адаптация към климатичните промени в общини Гурково, Тервел, Ковачевци” по Открита покана №3 „Климат” по Резултат 4: „Повишена способност на местните общини да намаляват емисиите и да се адаптират към променящия се климат” по програма „Опазване на околната среда и климатични промени”, финансирана от Финансовия механизъм на Европейското икономическо партньорство 2014-2021 г.” |
| **8.** | ***Решения в сферата на образованието и културата - 4 бр.***  - присъждане на награда на Община Гурково;  - включване на СУ „Христо Смирненски“ град Гурково в актуализирания списък на средищните училища за учебната 2021/2022 година;  - утвърждаване на две самостоятелни маломерни паралелки в Средно училище „Христо Смирненски” гр. Гурково, за учебната 2021 / 2022 г.;  - даване разрешение за функциониране на три самостоятелни маломерни паралелки в Основно училище ”Св.Св.Кирил и Методий” с. Паничерево, общ.Гурково за учебната 2021 / 2022 г. |
| **9.** | ***Решения, свързани с избор на представители – 1 бр.***  - определяне на представител на Община Гурково в Асоциация по ВиК – Стара Загора и определяне на позиция и мандат за гласуване на представителя на Община Гурково на извънредното заседание на Общото събрание на Асоциация по ВиК на обособената територия, обслужвана от „ВиК“ЕООД - Стара Загора, насрочено за 10.08.2021 г. |
| **10.** | ***Други решения :***  **-** създаване на общинска комисия по безопасност на движението по пътищата на територията на Община Гурково;  - предоставяне ползването на имоти - полски пътища, които попадат в масивите за ползване по процедурата на чл.37в, ал.16 от Закона за собствеността и ползването на земеделските земи; |

Съгласно чл.22, ал.1 от ЗМСМА, актовете на Общинския съвет се изпращат на Кмета на Общината и на Областния управител в законовия 7-дневен срок от приемането им. Също така, приетите актове на Общинския съвет се изпращат и на Районна прокуратура - Казанлък в предвид на правомощията и по осъществяване на общ надзор за законосъобразност на административните актове.

Предвидения ред, определен в Правилника за организацията и дейността на Общински съвет – Гурково, за докладване и разглеждане на внесените материали е спазен.

Обновявана е официалната Интернет- страница на Община Гурково с актуална информация, което позволява на всички заинтересовани граждани да се информират своевременно з а приетите от ОбС решения, наредби, програми и планове.

Основната работа на Общинският съвет се извършва в постоянните комисии, на които присъстват и представители на Общинската администрация, които дават допълнителна информация по разглежданите предложения и отговарят на въпроси на общинските съветници. Становищата в комисиите се приемаха със съответното гласуване и с необходимото по закон мнозинство.

Проведени са **5** съвместни заседания на Първа, Втора, Трета и Четвърта постоянни комисии, на които бяха приети **общо** **166** становища във връзка със заседанията на ОбС.

1. Първа ПК по бюджет, финанси, икономика, местно самоуправление и международно сътрудничество – **43** становища;

2. Втора ПК по устройство на територията, инфраструктура, обществен ред и нормативната уредба – **44** становища;

3. Трета ПК по образование, култура, социална политика, младежки

дейности, взаимодействие с гражданското общество и НПО – **30** становища;

4. Четвърта ПК по управление на общинската собственост, екология, земеделие, здравеопазване, спорт и туризъм – **49** становища.

Постоянната комисия за противодействие на корупцията и за предотвратяване и установяване на конфликт на интереси по чл.72 от ЗПКОНПИ към Общински съвет – Гурково за отчетния период няма проведени заседания.

През разглеждания отчетен период Общинският съвет – Гурково не е ответник по административни дела.

На 13.09.2021 г. в гр. Гурково се сключи договор за дарение между Общински съвет – Гурково, представляван от Председателя на ОбС – Гурково - дарител и Община Гурково, представлявана от Кмета на Община Гурково – дарен. Страните се споразумяха за следното: Предмет на договора Дарителят отстъпва безвъзмездно и веднага на дарения сумата от 1000 лв. / хиляда лева/ за Културен календар на Община Гурково за 2021 г.

|  |  |
| --- | --- |
| **СПИСЪК**  **на общинските съветници от ОбС – Гурково направили парично дарение за Културния календар на Община Гурково за 2021 г.** | |
| 1.Анастас Черкезов | 100,00 лв. |
| 2.Веселин Стоянов | 100,00 лв. |
| 3.Галина Колева | 100,00 лв. |
| 4.Гочо Гочев | 100,00 лв. |
| 5.Деница Костова | 100,00 лв. |
| 6.Добринка Кръстева | 100,00 лв. |
| 7. Йордан Митев | 100,00 лв. |
| 8.Младен Михнев | 100,00 лв. |
| 9.Стоян Иванов | 100,00 лв. |
| 10.Смаил Стоев | 100,00 лв. |
| **Всичко:** | **1000, 00 лв.** |

Председателят на ОбС - Гурково:

- проведе среща с представители на погребална агенция „Хадес“ гр. Николаево във връзка с молба вх. № ОС - 219 от 29.09.2021 г. от г-жа Веска Мечева - гражданин от Гурково относно извършване на част от услугите от агенцията;

- чрез публикация на официалната страница на Община Гурково поздрави дейците на образованието, просветата и културата в Община Гурково по случай Деня на народните будители - 1 ноември;

- изпрати поздравителен адрес по повод 3 декември - Международния ден на хората с увреждания до Основната общинска организация на Съюза на инвалидите в България - Гурково;

- положи усилия и изпълни много неспецифични функции в предвид въведените ограничителни мерки с цел овладяване разпространението на COVID-19, като по тази причина поддържаше връзка с Центъра за спешна медицинска помощ, личните лекари и СУ „Христо Смирненски“ гр. Гурково;

- срещна се с граждани и представители на институции в гр. Гурково, с. Паничерево и с. Конаре;

- активно подкрепяше работата на Общинска администрация – Гурково.

Гочо Гочев - Председател на Общински съвет - Гурково взе участие в:

* специализирано обучение на тема: „Актуални въпроси на приложението на

Закона за противодействие на корупцията и отнемане на незаконно придобитото имущество – несъвместимост, декларации и конфликт на интереси, новата практика на КПКОНПИ и Върховния административен съд по казуси с конфликта на интереси в държавната администрация и местното самоуправление“, което се проведе през месец юли 2021 г. в Свети Влас;

* **XXXIV-тото Общо събрание на НСОРБ** и **ХIV Годишна среща на местните**

**власти,**  които се проведоха през **м.септември 2021 г. в к.к. „Албена“**;

* обмяна на опит с Община Елена през м. септември 2021 г.;
* семинар на НАПОС – РБ през м. декември 2021 г. в с. Арбанаси, обл. Велико Търново;
* онлайн заседания в качеството си на заместник - титуляр на

п**редставителите на местната власт от Област Стара Загора в** Регионалния съвет за развитие на Югоизточен район за планиране**, определен с**ъгласно Заповед РД-02-36-1748/11.12.2020 г. на Министъра на регионалното развитие и благоустройството.

**Уважаеми общински съветници,**

**Уважаеми господин Кмет,**

**Уважаема госпожо Заместник - кмет,**

**Госпожи и господа,**

Живеем в трудни времена, страната ни изпада в здравна и икономическа криза, затова като общински съветници се стремим да бъдем такава публична власт, която възприема сериозно нуждите и очакванията на жителите на Община Гурково, държим на доброто качество на живота им и се стремим да го подобряваме.

Удовлетворен съм, че независимо от вида на казусите, винаги, когато е ставало въпрос за широк кръг от хора и за интересите на Общината - колегите, без значение политическата принадлежност, се обединяваха в името на доброто решение за Община Гурково.

В заключение ще отбележа, че успешната работа на Общински съвет - Гурково се дължи най-вече на добрите взаимоотношения с Кмета, Заместник-кмета и Общинската администрация, което е съществен принос за ефективното решаване на всички поставени въпроси.

Изразявам увереност, че ще продължим да работим отговорно, конструктивно и градивно и искам да благодаря на Заместник - председателя на ОбС, на общинските съветници, на Кмета и Заместник-кмета на Община Гурково, на Общинската администрация, на кметовете на кметствата Паничерево и Конаре, кметските наместници в населените места и гражданите за съдействието и подкрепата, които съм получавал като Председател на Общински съвет – Гурково.

БЛАГОДАРЯ ВИ И БЪДЕТЕ ЗДРАВИ!

**ГОЧО ГОЧЕВ: /п/**

**ПРЕДСЕДАТЕЛ НА ОБЩИНСКИ СЪВЕТ - ГУРКОВО**

17.01.2022 г.

гр. Гурково